**Funktionsbeskrivelse for Advisoryboardet for Trane Skole & Børneby**

**Formål**

Advisoryboardet er et rådgivende panel bestående af lokale relevante ildsjæle fra de byområder, der omgiver Trane Skole & Børneby. Boardets primære formål er at fremme et stærkt samarbejde mellem skolen og lokalsamfundet, herunder lokale virksomheder, foreninger og andre interessenter.

**Opgaver og Ansvar**

Rådgivning: At rådgive skoleledelsen om mulige samarbejder, initiativer og projekter, der kan styrke forbindelsen mellem skolen og lokalsamfundet.

Netværk: At fungere som en brobygger mellem skolen og lokale virksomheder, foreninger og organisationer.

Feedback: At give input til skolens udviklingsplaner, programmer og aktiviteter i forhold til lokale behov og interesser.

Forankring: At understøtte skolens aktiviteter og projekter er forankret i og støttet af lokalsamfundet.

Kommunikation: At fungere som ambassadører for skolen i lokalsamfundet og vice versa.

**Medlemskab**

Boardet består af medlemmer, der repræsenterer en bred vifte af lokale interesser og kompetencer.

Medlemmerne udpeges af skolelederen og sidder i en ikke fastbestemt periode.

Medlemmer kan genvælges.

**Mødefrekvens og -struktur**

Advisoryboardet mødes hver anden måned og efter behov.

Møderne faciliteres af skolelederen.

Dagsordenen for møderne fastsættes i samarbejde mellem skolelederen og boardet.

**Rapportering og Dokumentation**

Referater fra møderne deles med skolens ledelse og eventuelt med en bredere kreds af interessenter.

Årlig rapport om boardets aktiviteter og resultater.

**Revision af Funktionsbeskrivelse**

Funktionsbeskrivelsen revideres en gang om året eller efter behov.

/JW aug. 2023